# Den Europæiske Unions L 162/2020

| | ISSN 1977-0634 |
| --- | --- |
| Den Europæiske Unions
  Tidende | L 162 |
| | |
| Dansk udgave | Retsforskrifter | 63. årgang26. maj 2020 |

ISSN 1977-0634

Den Europæiske Unions

Tidende

L 162

Dansk udgave

Retsforskrifter

63. årgang26. maj 2020

---

| Indhold | | II   Ikke-lovgivningsmæssige retsakter | Side |
| --- | --- | --- | --- |
| | | FORORDNINGER |
| | * | Kommissionens gennemførelsesforordning (EU) 2020/693 af 15. maj 2020 om tarifering af visse varer i den kombinerede nomenklatur | 1 |
| | * | Kommissionens gennemførelsesforordning (EU) 2020/694 af 18. maj 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Tomme des Pyrénées (BGB)) | 4 |
| | | AFGØRELSER |
| | * | Den Udenrigs- og Sikkerhedspolitiske Komités afgørelse (FUSP) 2020/695 af 19. maj 2020 om accept af tredjelandes bidrag til Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUTM RCA/1/2020) | 5 |

Indhold

II   Ikke-lovgivningsmæssige retsakter

Side

FORORDNINGER

*

Kommissionens gennemførelsesforordning (EU) 2020/693 af 15. maj 2020 om tarifering af visse varer i den kombinerede nomenklatur

1

*

Kommissionens gennemførelsesforordning (EU) 2020/694 af 18. maj 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Tomme des Pyrénées (BGB))

4

AFGØRELSER

*

Den Udenrigs- og Sikkerhedspolitiske Komités afgørelse (FUSP) 2020/695 af 19. maj 2020 om accept af tredjelandes bidrag til Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUTM RCA/1/2020)

5

| DA | De akter, hvis titel er trykt med magre typer, er løbende retsakter inden for rammerne af landbrugspolitikken og har normalt en begrænset gyldighedsperiode.
  Titlen på alle øvrige akter er trykt med fede typer efter en asterisk. |
| --- | --- |

DA

De akter, hvis titel er trykt med magre typer, er løbende retsakter inden for rammerne af landbrugspolitikken og har normalt en begrænset gyldighedsperiode.

Titlen på alle øvrige akter er trykt med fede typer efter en asterisk.

---

II Ikke-lovgivningsmæssige retsakter

FORORDNINGER

| 26.5.2020 | DA | Den Europæiske Unions Tidende | L 162/1 |
| --- | --- | --- | --- |

26.5.2020

DA

Den Europæiske Unions Tidende

L 162/1

---

KOMMISSIONENS GENNEMFØRELSESFORORDNING (EU) 2020/693

af 15. maj 2020

om tarifering af visse varer i den kombinerede nomenklatur

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og

ud fra følgende betragtninger:

| (1) | For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer. |
| --- | --- |

(1)

For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

| (2) | I forordning (EØF) nr. 2658/87 er der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer. |
| --- | --- |

(2)

I forordning (EØF) nr. 2658/87 er der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

| (3) | I henhold til de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3. |
| --- | --- |

(3)

I henhold til de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

| (4) | Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder. |
| --- | --- |

(4)

Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

| (5) | Foranstaltningerne i denne forordning er i overensstemmelse med udtalelse fra Toldkodeksudvalget — |
| --- | --- |

(5)

Foranstaltningerne i denne forordning er i overensstemmelse med udtalelse fra Toldkodeksudvalget —

VEDTAGET DENNE FORORDNING:

Artikel 1

De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

Artikel 2

Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. maj 2020.

På Kommissionens vegne

For formanden

Philip KERMODE

Fungerende generaldirektør

Generaldirektoratet for Beskatning ogToldunion

---

(1)  
  EUT L 269 af 10.10.2013, s. 1.

1

(2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

2

---

BILAG

| Varebeskrivelse | Tarifering
  (KN-kode) | Begrundelse |
| --- | --- | --- |
| (1) | (2) | (3) |
| Bånd, af legeret stål (undtagen rustfrit stål), med en bredde på ca. 30 mm og en tykkelse på ca. 0,02 mm, i ruller. Varen har et ensartet rektangulært tværsnit over hele længden. Dens overflade er ikke behandlet.
  Varen fremstilles ved hjælp af en kontinuerlig støbeteknik kaldet smeltespinding Den er til brug i den elektriske industri, f.eks. til fremstilling af transformerkerner, sensorkerner, kerner til transduktorer, magnetiske forstærkere, kugler og pulskompressorer. | 7228 60 80 | Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 1, litra m), til kapitel 72 samt teksten til KN-kode 7228, 7228 60 og 7228 60 80 .
  Varen svarer på grund af dens objektive kendetegn og egenskaber til definitionen på »Andre stænger« i bestemmelse 1, litra m), til kapitel 72, da den har et fast ensartet rektangulært tværsnit over hele længden. Varen anses derfor for at være en stang som defineret i nævnte bestemmelse.
  Varen fremstilles ved smeltespinding, som ikke er samme metalformgivningsteknik som valsning. Ved denne fremstillingsproces er der endvidere tale om kontinuerlig støbning, der adskiller sig fra sprøjtestøbning, og derfor ikke er omfattet af bestemmelse 3 til kapitel 72. Derfor er tarifering som varmvalset under position 7226 som fladvalsede produkter af andet legeret stål, med en bredde en bredde under 600 mm, eller under position 7227 som stænger, udelukket.
  Varen skal derfor tariferes under KN-kode 7228 60 80 som andre stænger af andet legeret stål. |

Varebeskrivelse

Tarifering

(KN-kode)

Begrundelse

(1)

(2)

(3)

Bånd, af legeret stål (undtagen rustfrit stål), med en bredde på ca. 30 mm og en tykkelse på ca. 0,02 mm, i ruller. Varen har et ensartet rektangulært tværsnit over hele længden. Dens overflade er ikke behandlet.

Varen fremstilles ved hjælp af en kontinuerlig støbeteknik kaldet smeltespinding Den er til brug i den elektriske industri, f.eks. til fremstilling af transformerkerner, sensorkerner, kerner til transduktorer, magnetiske forstærkere, kugler og pulskompressorer.

7228 60 80

Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 1, litra m), til kapitel 72 samt teksten til KN-kode 7228, 7228 60 og 7228 60 80 .

Varen svarer på grund af dens objektive kendetegn og egenskaber til definitionen på »Andre stænger« i bestemmelse 1, litra m), til kapitel 72, da den har et fast ensartet rektangulært tværsnit over hele længden. Varen anses derfor for at være en stang som defineret i nævnte bestemmelse.

Varen fremstilles ved smeltespinding, som ikke er samme metalformgivningsteknik som valsning. Ved denne fremstillingsproces er der endvidere tale om kontinuerlig støbning, der adskiller sig fra sprøjtestøbning, og derfor ikke er omfattet af bestemmelse 3 til kapitel 72. Derfor er tarifering som varmvalset under position 7226 som fladvalsede produkter af andet legeret stål, med en bredde en bredde under 600 mm, eller under position 7227 som stænger, udelukket.

Varen skal derfor tariferes under KN-kode 7228 60 80 som andre stænger af andet legeret stål.

---

| 26.5.2020 | DA | Den Europæiske Unions Tidende | L 162/4 |
| --- | --- | --- | --- |

26.5.2020

DA

Den Europæiske Unions Tidende

L 162/4

---

KOMMISSIONENS GENNEMFØRELSESFORORDNING (EU) 2020/694

af 18. maj 2020

om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Tomme des Pyrénées« (BGB))

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og

ud fra følgende betragtninger:

| (1) | Kommissionen har i overensstemmelse med artikel 53, stk. 1, første afsnit, i forordning (EF) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede geografiske betegnelse »Tomme des Pyrénées«, der er registreret ved Kommissionens forordning (EF) nr. 1107/96 (2). |
| --- | --- |

(1)

Kommissionen har i overensstemmelse med artikel 53, stk. 1, første afsnit, i forordning (EF) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede geografiske betegnelse »Tomme des Pyrénées«, der er registreret ved Kommissionens forordning (EF) nr. 1107/96 (2).

| (2) | Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3). |
| --- | --- |

(2)

Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

| (3) | Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes — |
| --- | --- |

(3)

Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

VEDTAGET DENNE FORORDNING:

Artikel 1

Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Tomme des Pyrénées« (BGB), godkendes.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. maj 2020.

På Kommissionens vegne

For formanden

Janusz WOJCIECHOWSKI

Medlem af Kommissionen

---

(1)  
  EUT L 343 af 14.12.2012, s. 1.

1

(2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).

2

(3)  
  EUT C 431 af 23.12.2019, s. 47.

3

---

AFGØRELSER

| 26.5.2020 | DA | Den Europæiske Unions Tidende | L 162/5 |
| --- | --- | --- | --- |

26.5.2020

DA

Den Europæiske Unions Tidende

L 162/5

---

DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/695

af 19. maj 2020

om accept af tredjelandes bidrag til Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUTM RCA/1/2020)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38, stk. 3,

under henvisning til Rådets afgørelse (FUSP) 2016/610 af 19. april 2016 om Den Europæiske Unions militære FSFP-uddannelsesmission i Den Centralafrikanske Republik (EUTM RCA) (1), og

ud fra følgende betragtninger:

| (1) | Rådet bemyndigede i medfør af artikel 8, stk. 2, i afgørelse (FUSP) 2016/610 Den Udenrigs- og Sikkerhedspolitiske Komité til at træffe de relevante afgørelser om accept af de foreslåede bidrag fra tredjelande til EUTM RCA. |
| --- | --- |

(1)

Rådet bemyndigede i medfør af artikel 8, stk. 2, i afgørelse (FUSP) 2016/610 Den Udenrigs- og Sikkerhedspolitiske Komité til at træffe de relevante afgørelser om accept af de foreslåede bidrag fra tredjelande til EUTM RCA.

| (2) | På baggrund af henstillingen fra den øverstbefalende for EU-missionen og fra Den Europæiske Unions Militærkomité vedrørende et bidrag fra Republikken Nordmakedonien bør bidraget fra Republikken Nordmakedonien accepteres og betragtes som værende væsentligt. |
| --- | --- |

(2)

På baggrund af henstillingen fra den øverstbefalende for EU-missionen og fra Den Europæiske Unions Militærkomité vedrørende et bidrag fra Republikken Nordmakedonien bør bidraget fra Republikken Nordmakedonien accepteres og betragtes som værende væsentligt.

| (3) | I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet — |
| --- | --- |

(3)

I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1

1.   Bidraget fra Republikken Nordmakedonien til Den Europæiske Unions militære FSFP-uddannelsesmission i Den Centralafrikanske Republik (EUTM RCA) accepteres og betragtes som værende væsentligt.

2.   Republikken Nordmakedonien er fritaget for betaling af finansielle bidrag til EUTM RCA's budget.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 19. maj 2020.

På Den Udenrigs- og Sikkerhedspolitiske Komités vegne

S. FROM-EMMESBERGER

Formand

---

(1)  
  EUT L 104 af 20.4.2016, s. 21.

1

---